તાપસી એક્શન દૃશ્યોને રિયલ બનાવી દે છે. તાપસી કહે છે કે લોકો મારા વિશે કહે છે કે હું પુરુષોને મારતી વખતે એકદમ પ્રભાવશાળી લાગું છું, પરંતુ પર્સનલ લાઇફમાં મેં આજ સુધી કોઇ પણ વ્યક્તિને માર માર્યો નથી. ફિલ્મ સાઇન કરતી વખતે તાપસી સૌથી પહેલાં ફિલ્મના ડિરેક્ટર કોણ છે તે જુએ છે. તે કહે છે કે હું ડિરેક્ટરની એક્ટર છું. ઓન સ્ક્રીન મારું પર્ફોર્મન્સ એ જ બાબત પર નિર્ભર કરે છે કે મને કયા પ્રકારે નિર્દેશિત કરવામાં આવે છે. ત્યાર બાદ હું મારો રોલ અને સંપૂર્ણતામાં સ્ક્રિપ્ટ જોઉં છું. હું એ જોઉં છું કે મારો રોલ કેટલો રોચક છે અને ફિલ્મ માટે તે કેટલો મહત્ત્વનો છે.